
Parlamentul  României

Camera  Deputaţilor

Comisia pentru industrii si servicii








              Bucureşti, 22.06.2006








                 Nr.23/87/2006
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra propunerii legislative pentru modificarea şi completarea Legii nr. 238/2004, Legea petrolului transmisă cu adresa nr.P.l.x 389 din 25 aprilie 2006 şi înregistrată la Comisia pentru industrii şi servicii sub nr.23/87din 26 aprilie 2006.



În raport de obiectul şi conţinutul său, propunerea legislativă face parte din categoria legilor ordinare.


În conformitate cu prevederile art.75 alin.(3) din Constituţia României, Camera Deputaţilor este Cameră decizională..




PREŞEDINTE,

Dan Ioan Popescu

Parlamentul  României

Camera  Deputaţilor

Comisia pentru industrii si servicii

                                                                     Bucureşti, 22.06.2006




                                                            Nr.23/87/2006
RAPORT

asupra propunerii legislative pentru modificarea şi completarea 

Legii nr. 238/2004, Legea petrolului


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare, în fond, cu propunerea legislativă pentru modificarea şi completarea Legii nr. 238/2004, Legea petrolului iniţiată de doamna deputat Lavinia Şandru şi domnii deputaţi Cozmin Guşă şi Aurelian Pavelescu, transmisă cu adresa nr.P.l.x 389 din 25 aprilie 2006 şi înregistrată la comisie sub nr.23/87 din 26 aprilie 2006.



Senatul a respins propunerea legislativă în şedinţa din 19 aprilie 2006.



Comisia juridică, de disciplină şi imunităţi şi Comisia pentru politică economică, reformă şi privatizare au avizat negativ propunerea legislativă, cu avizele nr. 31/687 din 7 iunie 2006, respectiv 21/232 din 14 iunie 2006.



Consiliul Legislativ, cu avizul nr.1493 din 25 octombrie 2005, a avizat favorabil această iniţiativă legislativă, formulând observaţii de fond.



Guvernul, prin punctul său de vedere nr.367 din 27 ianuarie 2006, nu susţine prezenta propunere legislativă.



Propunerea legislativă vizează modificarea şi completarea unui articol din Legea nr. 238/2004 în vederea creşterii transparenţei în materia acordurilor petroliere şi introducerea unui drept de preemţiune în favoarea statului la achiziţionarea de petrol din producţia internă, în cazul unor crize energetice internaţionale majore.
Membrii Comisiei pentru industrii şi servicii au examinat propunerea legislativă în şedinţa din 21 iunie 2006 şi au hotărât, cu majoritate de voturi, respingerea acestei propuneri legislative deoarece propunerile vizate de iniţiatori aduc atingere principiului european al liberei circulaţii a capitalurilor, serviciilor şi persoanelor şi nu sunt în concordanţă cu acquis-ul comunitar.
                    La lucrările comisiei a participat domnul Ninel Păiajen – consilier la A.N.R.M. 



La lucrările comisiei au fost prezenţi 20 de deputaţi din totalul de 23 membri ai comisiei.


În raport de obiectul şi conţinutul său, propunerea legislativă face parte din categoria legilor ordinare.

                     În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.

                      PREŞEDINTE,                                         SECRETAR,    

                   Dan Ioan Popescu                                      Aurelia Vasile

Consilier,

Silvia Vlăsceanu

